EkBass/fiwiki-20250220-pages-articles huggingface dataset:
Keski-Ekvatoria

Keski-Ekvatoria (, ) on Etelä-Sudanin osavaltio. Osavaltion pääkaupunki on maan pääkaupunki Juba. Keski-Ekvatoriassa oli Sudanin vuoden 2008 kiistellyssä väestönlaskennassa 1 103 592 asukasta,5th Sudan Census 2008 UN Sudan IG ja sen pinta-ala on 22 956 neliökilometriä.Sudan World Gazatteer == Lähteet == * Central Equatoria State Government of South Sudan === Viitteet === == Aiheesta muualla == Luokka:Etelä-Sudanin osavaltiot
Itä-Ekvatoria

Itä-Ekvatoria () on Etelä-Sudanin osavaltio. Osavaltion pääkaupunki on Torit. Itä-Ekvatoriassa oli Sudanin vuoden 2008 kiistellyssä väestönlaskennassa 906 126 asukasta,5th Sudan Census 2008 UN Sudan IG ja sen pinta-ala on 82 542 neliökilometriä.Sudan World Gazatteer == Lähteet == * Eastern Equatoria State Government of South Sudan === Viitteet === Luokka:Etelä-Sudanin osavaltiot
Hemimorfiitti

Hemimorfiitti (Zn4Si2O7(OH)2·H2O) on silikaattimineraali. Se on valkoinen, sininen tai vihertävä. Sen kidejärjestelmä on ortorombinen pyramidi, ja kiteisyys on yleistä. Hemimorfiitti esiintyy yleensä muiden sinkin mineraalien kanssa samassa esiintymässä. == Lähteet == == Aiheesta muualla == Luokka:Malmimineraalit Luokka:Silikaattimineraalit
Liutprand

Liutprand oli langobardien kuningas vuosina 712–744. Hän nousi valtaistuimelle isänsä kuningas Ansprandin kuoltua. Liutprandin hallituskausi kesti pitkään, ja sen aikana hän hyökkäsi Ravennaan, tuhosi Classen sekä miehitti bysanttilaisten Bolognan ja Osimon linnoitukset. Vuonna 728 Liutprand tapasi paavi Gregorius II:n Sutrin kaupungissa ja luovutti sen sekä muutamia pienempiä Latiumin kaupunkeja paaville ”lahjana siunatuille apostoleille Pietarille ja Paavalille”. Liutprand uhkasi Roomaa vuonna 742, mutta paavi Sakarias tapasi kuninkaan Ternissä ja vetosi hänen katoliseen uskoonsa. Liutprand alistui jälleen paavin edessä ja luopui valtauksesta. Liutprand täydensi Rotharin laatimaa langobardien lakikokoelmaa Edictum Rotharia. Hän lisäsi siihen 153 artiklaa sekä poisti guidrigildin, henkilövahingoista tai murhasta perityn sakon. ==Lähteet== Luokka:Langobardien kuninkaat
Samu-Jussi Koski

Samu-Jussi Koski (s. 3. kesäkuuta 1975 Helsinki) on suomalainen vaatesuunnittelija sekä Samujin perustaja ja luova johtaja. Koski valmistui muotoilijaksi Lahden ammattikorkeakoulun Muotoiluinstituutista vuonna 2001. Hän on opiskellut myös Polimoda Fashion Schoolissa Firenzessä Italiassa. Valmistuttuaan Koski työskenteli ensin Designmuseossa vuodesta 2001 ja aloitti Marimekossa suunnittelijan assistenttina vuonna 2003. Kahta vuotta myöhemmin Koski yleni suunnittelijaksi ja alkoi suunnitella talolle omaa nimeään kantavaa vaatemallistoa. Vuonna 2008 Koski valittiin sen vaatetus-tuotelinjan taiteelliseksi johtajaksi. Hän kuitenkin irtisanoutui tehtävästä jo seuraavana vuonna keskittyäkseen enemmän luovaan työhön ja perustaakseen vaateyritys Samujin. Samuji myytiin vuonna 2021 Nosh-vaatemerkille. Vuonna 2022 Koski perusti luovan konsulttitoimisto S & Co:n sekä vaatemerkit Borse e Cose ja Jeans & Towels. Koski esitti Timppaa Summeri-ohjelman Sartsa ja Timppa -sketseissä. Sartsaa esitti Paula Noronen. Koski palkittiin Gloria-lehden Muodin Gloria -palkinnolla vuonna 2008 ja Elle-lehden Elle Style Awards Vuoden tulokas -palkinnolla vuonna 2010. Samuji-merkki sai Kultainen vaatepuu -palkinnon vuonna 2012. Samu-Jussi Kosken puoliso on toimittaja Ville Blåfield.Linnan juhlat 2009, Yle Areena , viitattu 17.4.2010 ==Lähteet== ==Aiheesta muualla== * Samuji * Samu-Jussi Kosken vaatteissa on intuitio ajattelevista naisista. Yle Elävä arkisto. Luokka:Suomalaiset muotisuunnittelijat Luokka:Suomalaiset muotoilijat Luokka:Vuonna 1975 syntyneet Luokka:Elävät henkilöt
Vjatšaslau Kebitš

Vjatšaslau Frantsavitš Kebitš (, , 10. kesäkuuta 1936 Koniuszewszczyzna, Puola – 9. joulukuuta 2020 Minsk, Valko-Venäjä) oli valkovenäläinen poliitikko, joka toimi Neuvostoliiton hajotessa vuosina 1990–1994 ministerineuvoston puheenjohtajana: ensin Valko-Venäjän neuvostotasavallassa ja sittemmin elokuusta 1991 lähtien itsenäisessä Valko-Venäjän tasavallassa. Tehtävä vastaa pääministerin asemaa, joksi virkanimike muutettiin vuonna 1994. Koulutustaustaltaan Kebitš oli Valko-Venäjän valtiollisesta polyteknisestä instituutista valmistunut mekaniikkainsinööri (1958). Hän täydensi opintojaan poliisialan oppilaitoksessa (1984) ja suoritti myöhemmin tieteellisen jatkotutkinnon taloustieteistä (1990). Vuodesta 1980 lähtien Kebitš toimi poliittisissa johtotehtävissä, ja oli ennen ministerineuvoston johtoon nousemistaan vuosina 1985–1990 Valko-Venäjän neuvostotasavallan valtion suunnittelukomitean puheenjohtaja. == Lähteet == == Aiheesta muualla == *Rulers - Belarus (rulers.org) *Rulers - Belarus, Parliament (rulers.org) *Belarus (worldstatesmen.org) Luokka:NKP:n keskuskomitean jäsenet Luokka:Neuvostoliiton kansanedustajien kongressin jäsenet Luokka:Valko-Venäjän SNT:n ministerineuvoston puheenjohtajat Luokka:Valko-Venäjän pääministerit Luokka:Vuonna 1936 syntyneet Luokka:Vuonna 2020 kuolleet
Scream

Scream voi tarkoittaa seuraavia asioita: == Elokuvissa ja televisiossa == *Scream, yhdysvaltalainen slasher-elokuva vuodelta 1981 *Scream, yhdysvaltalainen slasher-elokuva vuodelta 1996 **Scream 2, vuonna 1997 julkaistu jatko-osa **Scream 3, vuonna 2000 julkaistu jatko-osa **Scream 4, vuonna 2011 julkaistu jatko-osa **Scream, vuonna 2022 julkaistu jatko-osa *Scream, yhdysvaltalainen vuonna 2015 alkanut kauhusarja == Musiikissa == *Scream, yhdysvaltalainen hardcore punk-yhtye === Albumit === *Scream, Chad Wackermanin albumi *Scream, Chris Cornellin albumi *Scream, Markus Schulzin albumi *Scream, Melody Clubin albumi *Scream, Ozzy Osbournen albumi *Scream, Pretty Maidsin albumi *Scream, Sarah Bettensin albumi *Scream, Tokio Hotelin albumi *Scream, Tony Martinin albumi *Scream, Michael Jacksonin albumi === Singlet === *Scream/Childhood, Michael Jacksonin single === Kappaleet === *”Scream”, 2NE1:n kappale *”Scream”, Avenged Sevenfoldin kappale *”Scream”, Chris Cornellin kappale *”Scream”, Kelisin kappale *”Scream!”, Misfitsin kappale *”Scream”, Northerin kappale *”Scream”, Timbalandin kappale *”Scream”, Tokio Hotelin kappale *”Scream”, Usherin kappale *”Scream”, Sergei Lazarevin kappale, Venäjän edustaja Eurovision laulukilpailussa 2019 == Muita == *Scream, IBM:lle kehitety symmetrinen salakirjoitusjärjestelmä
Semenawi Bahrin kansallispuisto

Semenawi Bahrin kansallispuisto on luonnonsuojelualue Eritreassa. Se sijaitsee maan pääkaupungin Asmaran koillispuolella, vuoristossa 900–2 400 metrin korkeudessa. Semenawi Bahrin alue tunnetaan vihreänä vyöhykkeenä, sillä siellä on hedelmällinen maaperä ja runsaat sateet (800–1 000 mm vuodessa). Vuosisatojen ajan sen ylänköalueita on viljelty ja alavilla osilla laidunnettu karjaa. Italialaiset olivat aikoinaan kiinnostuneita alueesta. Metsää on raivattu paljon kahviviljelmien tieltä. Kansallispuistossa on suojeltuna Eritrean viimeiset ikivihreät trooppiset sekametsät. == Kasvisto == Lokakuusta maaliskuuhun vuoriston yläosat ovat sumupilvien ja tihkusateen peitossa. Sumu kastelee metsiä ja luo otolliset olosuhteet jäkälien ja naavojen kasvulle. Ylhäällä kivikkojen välissä kasvaa ruohoa, vieraslajina levinneitä opuntiakaktuksia sekä afrikankatajan muodostamia metsiä. Jokilaaksoissa ja purojen varsilla on rehevämpiä metsiä. Noin kahden kilometrin korkeudessa pääasiallinen puulaji on oliivin afrikkalainen alalaji. Noin 1 400 metrin korkeudella ja siitä alaspäin metsän valtalajeja ovat kombretumit (Combretum) ja ketapanit (Terminalia). Jokivarsilla kasvaa akaasioita ja viikunoita. == Eläimistö == Puistossa tavataan monia harvinaisia lintulajeja, kuten sudaninfrankoliineja. Se on myös tärkeä muuttavien petolintujen levähdysalue. Alueella elää paljon vaippapaviaaneja. Muihin nisäkkäisiin kuuluvat leopardi, kirjoantilooppi, kalliohyppijä, isokudu, ja pahkasika. == Lähteet == == Aiheesta muualla == * * * Luokka:Eritrean maantiede Luokka:Kansallispuistot
Debre Damo

Debre Damo on luostari Etiopiassa Tigrayn osavaltion pohjoisosassa. Se sijaitsee kallion päällä, jonne pääsee kiipeämään vain köysien avulla. Kansanperinteen mukaan 500-luvulta peräisin olevalla luostarilla on ollut huomattava vaikutus Etiopian ortodoksisen kirkon kirkkohistoriassa. Etiopian vanhimman alkuperäiskuntoisen kirkon lisäksi luostarilla on esimerkiksi huomattava käsikirjoitusten kokoelma. ==Kohde== Debre Damo sijaitsee Etiopian Tigrayn osavaltiossa ylängöllä lähellä Adigratin kaupunkia ja noin 48 kilometriä Aksumista itään. Luostari on hyvin vaikeakulkuisella paikalla. Luostarille pääsemiseksi on noustava pitkin noin 15 metriä korkeaa kallionjyrkännettä. Kiipeäminen onnistuu köyden avulla. Luostarilla asuu munkkeja ja naisten ei sallita siellä vierailla. Luostarialueella sijaitseva Abuna Aregawin kirkko on Etiopian tiettävästi vanhin alkuperäiskunnossaan säilynyt kirkko. Kirkon sisätiloja on koristeltu puukaiverroksin, joiden aiheet esittävät esimerkiksi ympäröivältä alueelta jo muuten kadonneita eläimiä. Luostarialue käsittää sen lisäksi toisen toissijaisen kirkon, luostarirakennuksia, vesisäiliöitä ja erakkoluolia. Luostarilla on myös yksi Etiopian huomattavimmista käsikirjoitusten kokoelmista. ==Historia== Luostarin uskotaan olevan peräisin 500-luvulta. Kansanperinteen mukaan luostarin perusti Syyriasta Etiopiaan saapunut Abuna Aregawi. Abuna Aregawi oli yksi kaikkiaan yhdeksästä kansanperinteen Etiopiaan Syyriasta saapuneesta pyhimyksestä. Abuna Aregawin kirkko rakennettiin aksumilaiseen tyyliin. Luostarilla on ollut huomattava vaikutus Etiopian ortodoksisen kirkon kirkkohistoriassa. Vaikeapääsyisenä paikkana luostari on ajan saatossa toiminut myös Aksumin hallitsijasuvun miesjäsenten pidätyspaikkana. Hallitsijat halusivat näin estää suvun miesjäseniä suunnitelemasta hallitsijan vallastasyöksyä. 1500-luvulla luostari oli puolestaan Etiopian keisari Lebna Dengelin ja kuningatar Seble Wengelin pakopaikka Adalin sulttaani Ahmad ibn Ibrahim al-Ghazin sotaretkien aikana. Keisari kuoli luostarilla vuonna 1540. Tigrayn kriisin aikana vuonna 2021 eritrealaisten sotilaiden uutisoitiin pommittaneen luostaria ja ryöstelleen sen arvoesineitä. Tiedosto:Debre Damo Acces.jpg|Reitti ylös. Tiedosto:ET Tigray asv2018-01 img12 Debre Damo Monastery.jpg|Abuna Aregawin kirkko. Tiedosto:ET Tigray asv2018-01 img13 Debre Damo Monastery.jpg|Munkkien asuintiloja. Tiedosto:Aethiopisch orthodoxer Moench.jpg|Munkki ja kuvitettu Raamattu. == Lähteet == == Aiheesta muualla == Luokka:Kristilliset luostarit Luokka:Kristinusko Etiopiassa Luokka:Tigray
Can’t Happen Here

Can’t Happen Here on Rainbow-yhtyeen kappale ja single vuoden 1981 albumilta Difficult to Cure. Se pääsi Britanniassa sijalle 20, mutta ei yltänyt listoille Yhdysvalloissa. Kappaleen tekijöiksi on merkitty yhtyeen jäsenet Ritchie Blackmore ja Roger Glover, vaikka sen riffi oli suora kopio Little Richardin kappaleesta ”The Girl Can’t Help It”. Singlen B-puolella oli ”Jealous Lover”, yksi aikansa suosituimmista Rainbow-kappaleista, josta tuli Yhdysvalloissa isompi hitti kuin itse A-puolesta (sija 13 Mainstream Rock -listalla). == Kappaleet singlellä == A-puoli #Can't Happen Here B-puoli # * Jealous Lover == Kokoonpano == *Ritchie Blackmore – kitara *Joe Lynn Turner – laulu *Don Airey – kosketinsoittimet *Roger Glover – bassokitara *Bobby Rondinelli – rummut == Lähteet == Luokka:Rainbow’n kappaleet Luokka:Vuoden 1981 kappaleet
Facundo Cabral

Facundo Cabral (22. toukokuuta 1937 – 9. heinäkuuta 2011)Singer Facundo Cabral killed in Guatemala oli argentiinalainen laulaja ja lauluntekijä, joka tunnettiin 1970-luvulla Argentiinan sotilasjuntan vastustajana ja protestilaulajana. Hän oli espanjankielisessä Amerikassa suosittu laulaja.Folk-laulaja Facundo Cabral murhattu Guatemalassa, Yle.fi, uutiset, viitattu 10.7.2011 Cabralin tunnetuin kappaleensa on vuodelta 1970 laulu "No soy de aquí ni soy de allá", josta on tehty versioita monilla kielillä. Hän otti konsertteihinsa aineksia esimerkiksi itämaisesta filosofiasta ja kansantaruista.Folklaulaja Facundo Cabral ammuttiin autoonsa Hs.fi, 10.7.2011 Cabral sai surmansa aseellisessa väijytyksessä, joskaan hän ei ollut murhaajien varsinainen kohde. ==Lähteet== ==Aiheesta muualla== *Facundo Cabralin sivusto Luokka:Argentiinalaiset laulajat Luokka:Vuonna 1937 syntyneet Luokka:Vuonna 2011 kuolleet
Stone Cold

Stone Cold on Rainbow-yhtyeen kappale ja single vuonna 1982 julkaistulta albumilta Straight Between the Eyes. Kappale oli Britannian listalla korkeimmillaan sijalla 34, ja se nousi Yhdysvaltain Mainstream Rock -listan ykköseksi. Myös Billboard Hot 100 -listalla se pääsi sijalle 40. Kappaleen ovat kirjoittaneet yhteistyössä kitaristi Ritchie Blackmore, basisti Roger Glover ja solisti Joe Lynn Turner. ”Stone Cold” on siitä harvinainen Rainbow- kappale, että Blackmoren kitaran sijaan pääosassa on Turnerin laulu. Kappaleen sanoitus sai innoituksensa, kun basisti Glover oli kertonut Turnerille avioerostaan. == Kappaleet singlellä == A-puoli # B-puoli # * ==Kokoonpano== * Ritchie Blackmore – kitara * Joe Lynn Turner – laulu * David Rosenthal – kosketinsoittimet * Roger Glover – bassokitara * Bobby Rondinelli – rummut == Lähteet == Luokka:Rainbow’n kappaleet Luokka:Vuoden 1982 kappaleet
Videopelivuosi 1974

Tämä artikkeli käsittelee vuoden 1974 merkittäviä videopelijulkaisuja ja videopelimaailman tapahtumia. ==Tapahtumat== * Exidy, Inc. perustetaan. * Play Meter -lehti perustetaan. ==Huomattavat julkaisut== *Magnavox uudelleenjulkaisee Odysseyn ja tuo sen Australian, Belgian, Ison-Britannian, Ranskan, Länsi-Saksan, Kreikan, Israelin, Italian, Sveitsin, Neuvostoliiton ja Venezuelan markkinoille. *Kee Games julkaisee Tankin. *Atari julkaisee ensimmäisen ajopelin, Gran Trak 10:n, pelihalleissa. * Varhaisimmat ensimmäisen persoonan ammuntapelit julkaistaan: **Steve Colley, Howard Palmer ja Greg Johnson kehittävät Maze Warin Imlac PDS-1:llä NASA Ames Research Centerissa Kaliforniassa. **Jim Bowery kehittää Spasimin PLATO Systemille. Pelistä julkaistaan kaksi versiota, ensimmäinen maaliskuussa ja toinen heinäkuussa. *Taito julkaisee kolikkopelin Basketball, jota pidetään ensimmäisenä urheilupelinä. ==Lähteet== * Luokka:Videopelivuodet
RN Attilio Regolo (1940)

RN Attilio Regolo () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä. == Valmistus == Alus tilattiin OTO:lta Livornosta, missä köli laskettiin 28. syyskuuta 1939. Alus laskettiin vesille 28. elokuuta 1940 ja valmistui 14. toukokuuta 1942. Ando, Elio s. 150 == Palvelus == Illalla 7. marraskuuta 1942 hävittäjien komentaja kontra-amiraali Gasparri nosti lippunsa aluksella. Attilio Regolo lähti Palermosta kuuden hävittäjän, jotka olivat Mitragliers, Ascari, Pigafetta, Da Noli, Zeno ja Fabrizi, saattamana laskeakseen miinakentän S8 Sisilian etelärannikolle. Paluumatkalla Britannian kuninkaallisen laivaston sukellusvene HMS Unruffled torpedoi kello 10.24 aluksen, jolloin sen keula katkesi etummaisen tykkitornin takaa. Aluksen ohjailtavuuden säilyttyä se otettiin hinaukseen. HMS United epäonnistui omassa yrityksessään upottaa vaurioitunut alus, joka pääsi 9. marraskuuta takaisin Palermoon.Ando, Elio s. 248 Korjausten jälkeen alus palasi palvelukseen vuoden 1943 puolivälissä liitettynä 8. viirikköön, mutta se ei juurikaan kerennyt osallistumaan operaatioihin ennen Italian antautumista.Whitley, M. J. s. 143 Alus oli antautumisen astuessa voimaan Genovassa. Saksalaisten upotettua taistelulaiva Roman matkalla Maltalle Attilio Regolo suuntasi muutaman hävittäjän saattamana Baleaareille. Osasto internoitiin Mahónissa, kunnes se 19. tammikuuta 1945 lähti Algeriin ja edelleen Tarantoon 7. viirikköön. Alus suoritti kolme tehtävää ennen sodan päättymistä, minkä jälkeen se makasi ankkurissa La Speziassa. Rauhansopimuksen perusteella Attilio Regolo luovutettiin Ranskalle aluksena R4, joka saapui 1. elokuuta 1948 Touloniin. Alus nimettiin Chateaurenault’ksi, ja se palveli Ranskan laivastossa palveluksestapoistoonsa saakka 13. syyskuuta 1962. Aluksen käyttöä jatkettiin koulutusproomuna, kunnes se joitakin vuosia myöhemmin romutettiin. ==Lähteet== * * * * === Viitteet === Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät
RN Pompeo Magno (1941)

RN Pompeo Magno () oli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä. == Valmistus == Alus tilattiin CNR Ansaldolta, missä köli laskettiin 23. syyskuuta 1939. Alus laskettiin vesille 28. elokuuta 1940 ja valmistui 24. kesäkuuta 1943. == Palvelus == Alus oli palveluksessa vain noin kolme kuukautta ennen Italian antautumista. Palvelusaikanaan se ehti kuitenkin osallistua kymmeneen eri operaatioon. Alus lähti 9. syyskuuta 1943 Tarantosta antautuakseen Maltalla, missä se oli 8. viirikön kanssa. Alus palasi Maltalta Tarantoon 4. lokakuuta. Se oli sodan lopun koulutus-, kuljetus- ja kotiuttamistehtävissä, kunnes se 1. toukokuuta 1948 La Speziassa poistettiin palveluksesta.Whitley, M. J. s. 144 Alus sai tunnuksen FV1. Maaliskuussa 1951 alus nimettiin San Giorgioksi ja se siirrettiin modernisoitavaksi. Alus palasi Italian laivaston palvelukseen ja oli hävittäjien johtoaluksena 1. heinäkuuta 1955 saakka. ==Lähteet== * * ===Viitteet=== Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät
Erin

Erin on naisen etunimi. Se on englantilaistettu muoto harvinaisesta irlantilaisesta nimestä Eireann, joka on Irlannin omakielisen nimen genetiivimuoto. Nimi Erin on tullut käyttöön 1900-luvun puolenvälin aikoihin. Suomessa nimi Erin on vuoden 2019 loppuun mennessä annettu noin 1 480 henkilöille, joista suurin osa on syntynyt 2000-luvulla. Suomessa Erinin nimipäivä on sekä suomen- että ruotsinkielisen kalenterin mukaan 7. marraskuuta. Suomenkieliseen kalenteriin nimi lisättiin vuonna 2020. == Tunnettuja Erin-nimisiä == * Erin Ambrose (s. 1994), kanadalainen jääkiekkoilija * Erin Andrews (s. 1978), yhdysvaltalainen urheilutoimittaja ja -selostaja * Erin Anttila, o.s. Koivisto, taiteilijanimenä Erin (s, 1977), suomalainen laulaja, Nylon Beat-yhtyeen jäsen * Erin Brockovich (s, 1960), yhdysvaltalainen ympäristöaktivisti * Erin Cafaro (s. 1983), yhdysvaltalainen soutaja * Erin Cuthbert (s. 1998), skotlantilainen jalkapalloilija * Erin Daniels (s. 1973), yhdysvaltalainen näyttelijä * Erin Densham (s. 1985), australialainen triathlonisti * Erin Doherty (s. 1992), brittiläinen näyttelijä * Erin Fitzgerald (s. 1972), kanadalainen ääninäyttelijä * Erin Hartwell (s. 1969), yhdysvaltalainen ratapyöräilijä * Erin Hunter, useamman brittiläisen ja yhdysvaltalaisen kirjailijan yhteinen salanimi * Erin Jackson (s. 1992), yhdysvaltalainen pikaluistelija ja olympiavoittaja * Erin McLeod (s. 1983), kanadalainen jalkapallomaalivahti * Erin Mielzynski (s. 1990), kanadalainen alppihiihtäjä * Erin Moran (1960–2017), yhdysvaltalainen näyttelijä * Erin Moriarty (s. 1994), yhdysvaltalainen näyttelijä * Erin Nayler (s. 1992), uusiseelantilainen jalkapallomaalivahti * Erin O'Toole (s. 1973), kanadalainen konservatiivipuolueen poliitikko * Erin Phenix (s. 1981), yhdysvaltalainen uimari * Erin Sanders (s. 1991), yhdysvaltalainen näyttelijä * Erin Sterkenburg (s. 2003), eteläafrikkalainen kiipeilijä * Erin Wall (1975–2020), kanadalainen ooppera- ja konserttilaulaja * Erin Whitten-Hamlen (s. 1971), yhdysvaltalainen jääkiekkomaalivahti == Lähteet == == Aiheesta muualla == Luokka:Etunimet
RN Scipione Africano (1941)

RN Scipione Africano () oli Italian kuninkaallisen laivaston Capitani Romani -luokan kevyt risteilijä. ==Valmistus== Alus tilattiin Livornosta OTOlta, missä köli laskettiin 28. syyskuuta 1939. Alus laskettiin vesille 12. tammikuuta 1941 ja valmistui 23. huhtikuuta 1943. == Palvelus == Palvelukseen oton jälkeen alus sijoitettiin La Speziaan ja Genovaan, mutta se määrättiin Tarantoon liittoutuneiden noustua maihin Sisiliassa. Alus lähti 15. heinäkuuta Genovasta. Alus kohtasi 17. heinäkuuta Messinansalmessa neljä Britannian kuninkaallisen laivaston moottoritorpedovenettä. Seuranneessa taistelussa alus upotti HMS MTB316:n ja vaurioitti toista. Risteilijä saapui seuraavana päivänä Tarantoon, jossa se sai määräyksen laskea suojamiinoitteita Calabrian rannikolle ja Tarantonlahdelle 4.-17. elokuuta.Whitley, M. J. s. 144 Italian antauduttua alus määrättiin Pescaraan noutamaan amiraali Pietro Badogliota, jonka jälkeen se jatkoi matkaansa korvetti Baionettan saattamana Brindisiin noutamaan Italian kuningas Viktor Emanuel III:a. Alus kuljetti tämän jälkeen matkustajat Maltalle antautumisseremoniaan. Alus liitettiin 1. helmikuuta 1944 7. viirikköön lähinnä kuljetus- ja koulutustehtäviin, kunnes se poistettiin palveluksesta 9. elokuuta 1948 La Speziassa. Rauhansopimuksen perusteella alus luovutettiin Ranskalla ja se saapui 15. elokuuta 1948 Touloniin, jossa se nimettiin S7:ksi. Alus nimettiin Guicheniksi. Se palveli Ranskan laivastossa, kunnes se poistettiin palveluksesta 1. huhtikuuta 1961 Landévennecissä. Alus riisuttiin aseista ja varusteista 1. kesäkuuta 1976, jolloin se sai tunnuksen Q554. Alus romutettiin 1970-luvun lopulla. ==Lähteet== * * ===Viitteet=== Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät
RN Eritrea (1936)

RN Eritrea () oli Italian kuninkaallisen laivaston vuonna 1937 valmistunut siirtomaasluuppi toisessa maailmansodassa. == Valmistus == Alus tilattiin 8. toukokuuta 1935 Castellammare di Stabiasta Regio Cantiere di Castellammare di Stabialta, missä köli laskettiin 25. heinäkuuta. Alus laskettiin vesille 28. syyskuuta 1936 ja valmistui 28. kesäkuuta 1937. Se otettiin palvelukseen 10. helmikuuta 1937.Conway's 1922-1947 s. 316Cosentino 2016 s. 33 == Suunnittelu == Propulsiojärjestelmänä oli kaksi Fiat-dieselmoottoria liitettynä akseleita pyörittäviin sähkömoottoreihin, joita voitiin käyttää yhdessä tai erikseen. Sähkömoottoreiden tarvitsema virta tuotettiin kahdella dieselgeneraattorilla, jotka oli sijoitettu omaan tilaan varsinaisen konehuoneen etupuolelle. Marelli-sähkömoottorit oli sijoitettu kolmanteen tilaan varsinaisen konehuoneen taakse. Alus oli aseistettu neljällä 120 millimetrin 45 pituuskaliiperin tykillä, jotka oli asennettu kaksiputkisiin torneihin. Niiden lisäksi aluksella oli kaksi 40 millimetrin 39 pituuskaliiperin ilmatorjuntatykkiä ja neljä 13,2 millimetrin ilmatorjuntakonekivääriä. Se oli varustettu miinalaivaksi ja vuosina 1940-1941 aluksen 40 millimetrin tykit vaihdettiin neljään 37 millimetrin 54 pituuskaliiperin ilmatorjuntatykkiin, jotka asennettiin kaksiputkisina. == Palvelus == Syyskuussa 1943 aluksen miehistö antautui Colombossa liittoutuneille. Alus luovutettiin 12. helmikuuta 1948 sotakorvauksena Ranskalle, joka liitti sen laivastoonsa nimellä Francis Garnier. Se luokiteltiin myöhemmin maalilaivaksi. Alus upposi 1966 ilmahyökkäysharjoituksessa Tyynellämerellä. ==Lähteet== * * === Viitteet === Luokka:Regia Marinan sotalaivat Luokka:Regio Cantiere di Castellammare di Stabia
Kocsis

Kocsis on muun muassa seuraavien henkilöiden sukunimi: * Antal Kocsis (1905–1994), unkarilainen nyrkkeilyn olympiavoittaja * Ferenc Kocsis (s. 1953), unkarilainen painin olympiavoittaja * Sándor Kocsis (1929–1979), unkarilainen jalkapalloilija * Zoltán Kocsis (1952–2016), unkarilainen pianisti, kapellimestari ja säveltäjä
Sysäyksenvahvistin

Sysäyksenvahvistin on rynnäkkökiväärissä tai jossakin muussa aseessa käytettävä vahvistin. Sysäyksenvahvistinta käytetään silloin kun ammutaan paukkupatruunoilla. Vahvistin hajottaa luodin ja estää palokaasun liian nopean pakenemisen. Paine aseen piipussa pysyy riittävän korkeana riittävän ajan, jotta itselataava ehtii latautua. Paukkupatruunoilla simuloidaan kovapanosammuntaa. Joissakin tapauksissa voidaan myös käyttää paukkupatruunapiippua. ==Lähteet== * Luokka:Asetekniikka pl:Odrzutnik#Odrzutnik do strzelania amunicją ślepą
Fosfohydroksipalorypälehappo

Fosfohydroksipalorypälehappo eli fosfohydroksipyruvaatti (C3H5O7P) on orgaaninen fosfaatti ja välituote aminohappo seriinin biosynteesissä. Eliöt muodostavat sitä 3-fosfoglyseriinihaposta 3-fosfoglyseraattidehydrogenaasientsyymin katalysoimana. Fosfohydroksipalorypälehappo kuuluu α-ketohappoihin ja voi siten reagoida transaminaatioreaktiolla glutamiinin kanssa muodostaen fosfoseriiniä ja α-ketoglutaarihappoa. Tätä reaktiota katalysoi fosfoseriinitransaminaasi eli fosfoseriiniaminotransferaasi. == Lähteet == == Aiheesta muualla == *Human Metabolome Database: Phosphohydroxypyruvic acid Luokka:Karboksyylihapot Luokka:Orgaaniset fosfaatit
Camille Lembi Zaneli

Camille Lembi Zaneli (2. huhtikuuta 1950 – 8. heinäkuuta 2011) oli katolisen kirkon kinshasankongolainen pappi. Hän sai pappisvihkimyksensä 30. syyskuuta 1979, ja piispaksi hän yleni 26. marraskuuta 2000. Hänet oli nimitetty Isangin hiippakunnan piispaksi 2. kesäkuuta.Catholic-Hierarchy.org: Bishop Camille Lembi Zaneli Zaneli kuoli 61-vuotiaana lentoturmassa ollessaan matkalla Kinshasasta Kisanganiin. Hewa Boran onnettomuuslennolla oli 112 matkustajaa, joista neljäkymmentä selviytyi.Radio Vaticana: Congo: nell'incidente aereo di Kisangani è morto anche il vescovo di Isangi mons. Lembi Zaneli == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1950 syntyneet Luokka:Vuonna 2011 kuolleet
Joseph Mokobe Ndjoku

Joseph Mokobe Ndjoku (s. 15. elokuuta 1949 Djombo) on kinshasankongolainen roomalaiskatolinen piispa. Hänet vihittiin papiksi Basankusun hiippakuntaan 20. elokuuta 1978 ja nimitettiin Bokungu-Ikelan hiippakunnan johtoon 6. joulukuuta 1993. Piispaksi vihkiminen seurasi 20. maaliskuuta 1994. Pääkonsekraattorina toimi Joseph Kumuondala Mbimba, jota avustivat Ignace Matondo Kwa Nzambi ja Faustino Sainz Muñoz.Catholic-Hierarchy.org: Bishop Joseph Mokobe Ndjoku Mokobe Ndjoku sai 9. marraskuuta 2001 nimityksen Basankusun piispaksi. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Jambalaya

thumb|Jambalaya Jambalaya on louisianalainen riisiruoka, jolla on vaikutteita espanjalaisesta ja ranskalaisesta keittiöstä. Jambalayaa voidaan valmistaa kolmella eri tavalla: lihasta, vihanneksista, riisistä ja liemestä. Kreolijambalaya on yleisin jambalaya. Siinä lihaa lisätään sellereiden, valkosipulien ja pippurin kanssa. Tavallisin käytetty liha on kana. == Lähteet == == Aiheesta muualla == Luokka:Seulonnan keskeiset artikkelit Luokka:Riisiruoat Luokka:Louisianalainen keittiö
Ravintola Olo

thumb|right|250px|Ravintola Olo Helsingissä vuonna 2015. Ravintola Olo on keittiömestari Pekka Terävän, Petri Lukkarisen, Mikko Heinosen ja Teuvo Salmisen omistama, vuonna 2006 alkujaan Kasarmikadulle perustettu ruokaravintola. Suomen gastronomien seura valitsi Olon Vuoden ravintolaksi 2009. Ravintola muutti sittemmin Helsingin keskustaan Pohjoisesplanadille, Kauppatorin laidalla. Olo sai Michelin-tähden vuonna 2011 ja on säilyttänyt tämän tunnustuksen (tilanne 2017). Sen yhteydessä toimii keväällä 2017 avattu juhlatila / bankettiravintola Olo Garden & Bar, joka on Olon tavoin osa perustajiensa hallitsemaa Olo Collection Oy:tä. Käytännössä Olon toiminnasta vastaavat keittiöpäällikkö Tuomas Vierelä ja ravintoloitsija Katja Henttunen. Olo Collection -yhtiöön kuuluvat myös ravintolat Emo, Ego, Brasa, Cocktailbar Blanda, Särkänlinna, Scolare, Viinibaari Banco Vini, Pizzeria Forza ja Olo Creative Catering (Helsinki) ja Vuonna 2022 ravintolakonsernin liikevaihto oli 9 miljoonaa euroa ja se työllisti 100 henkilöä. Tilikauden tulos oli 1,0 miljoonaa euroa. ==Lähteet == ==Aiheesta muualla== * Ravintola Olo (olo- ravintola.fi) * Terävä, Vesivalo, Laakio, Helin: Aistin tarkkuudella 2010 – OLOn tarina * Olo Luokka:Suomen gastronomien seuran vuoden ravintolat Luokka:Kruununhaka
Jury (täsmennyssivu)

Jury eli valamiehistö on joukko henkilöitä, jotka ratkaisevat todistus- tai syyllisyyskysymyksen yleensä rikosasioissa. Jury voi tarkoittaa myös: ; Henkilöitä, Jury sukunimenä * Al Jury, amerikkalaisen jalkapallon tuomari * Chris Jury (s. 1956), englantilainen näyttelijä, ohjaaja ja käsikirjoittaja * Eliahu I. Jury (s. 1923), yhdysvaltalainen insinööri * Ernie Jury, uusiseelantilainen nurmikeilaaja * Hugo Jury (1887–1945), itävaltalainen virkamies, kansallissosialisinen poliitikko, ministeri ja Gauleiter ; Henkilöitä, Jury etunimenä: * Jury Chechi (s. 1969), italialainen telinevoimistelija * Jury Ljadau (s. 1987), valkovenälinen ampumahiihtäjä * Jury Ziser (1960–2020), valkovenälinen verkkoyrittäjä ja bloggaaja ; Paikkoja * Jury (Moselle), Ranska
Adventures of Sonic the Hedgehog

Adventures of Sonic the Hedgehog (lyhennettynä AoStH) on amerikkalainen piirrossarja, jonka on tuottanut DiC Enterprises. Sarja perustuu löyhästi Sonic the Hedgehog -pelisarjaan. Sarja seuraa Sonicin ja Tailsin taistelua tohtori Robotnikia ja tämän robottiapulaisia Scratchia, Grounderia ja Coconutsia vastaan, sisältäen paljon slapstick-komediaa. Sarjasta on valmistettu 65 jaksoa vuonna 1993. Samoihin aikoihin ABC esitti toista Sonic- piirrossarjaa, joka oli teemaltaan synkempi ja toiminnallisempi. Milton Knight suunnitteli Robotnikin uuden ulkomuodon sarjaan. Piirrossarjasta on julkaistu samana vuonna Sega Mega Drive -peli Dr. Robotnik’s Mean Bean Machine, joka on muunnelma Puyo Puyo -pelistä. ==Lähteet== Luokka:Yhdysvaltalaiset animaatiosarjat Luokka:Lastenohjelmat Luokka:1990-luvun piirrossarjat Luokka:Sonic the Hedgehog Luokka:ABC:n televisio-ohjelmat
Suuri Tuntematon

Suuri Tuntematon on Kotkassa 2003 perustettu rockyhtye. Ensimmäiset pari vuotta yhtye operoi englanninkielellä nimellä Unknown. Tämän jälkeen laulukieleksi vaihdettiin suomi ja samalla yhtyeen nimi muuttui muotoon Suuri Tuntematon. Musiikissaan yhtye yhdistelee punk-, metalli-, proge- ja iskelmävaikutteita rehelliseen suomirockiin. Yhtye on julkaissut kolme levyä. Debyyttialbumi Kahdeksasosa julkaistiin loppuvuodesta 2013 ja se nousi ilmestyessään Suomen virallisen listan sijalle 28. Toinen levy Mustavalkoinen Albumi julkaistiin vuoden 2017 alkupuolella ja kolmas levy Avaruuden Kappaleita maaliskuussa 2022. Vuodet 2022 ja 2023 yhtye keikkaili ympäri Suomea valmistellen samalla uutta materiaalia. Vuonna 2024 ensimmäinen uusi biisi Kuulen Jälleen Askeleesi julkaistiin digisinglenä suoratoistopalveluihin 4.10. Bluelight Recordsin toimesta. Kappaleen äänitti ja miksasi Juha-Pekka Pusa ja masteroinnin hoiti Jaakko Viitalähde. Digisinkun kansitaiteen teki Amon Rautiainen. Samaan aikaan kappaleesta julkaistiin myös Kari A. Kilgastin ja Jani Vihavaisen tekemä musiikkivideo jossa näyttelijän roolissa nähdään Susan Sutela. == Kokoonpano == Vuodesta 2012 alkaen: * Ilari Van Der Steen – kitara * Juho Eerola – laulu * Lauri Eerola – basso (mm. Domination Black) * Juha Beck – rummut (mm. ex-Domination Black, ex-Evil Drive, Kiss-tribuutti Paul Stanley Boozing Society (PSBS) Sessiojäsenet: Juuso Elminen - koskettimet == Julkaisut == * Kahdeksasosa (CD + digi) Kanki Rekords/Playground 2013 * "Jukolan Viesti" (digisingle) Kanki Rekords/Playground 2014 * "Röyhkeä" (digisingle) Hot Notes 2016 * Mustavalkoinen Albumi (CD + digi) Hot Notes 2017 * "Soi Vienosti Murheeni Soitto" (digisingle) Concorde Music Company 2021 * "Näin Laulussa Sanotaan" (digisingle) Concorde Music Company 2022 * Avaruuden Kappaleita (CD + digi) Concorde Music Company 2022 * "Kuulen Jälleen Askeleesi" (digisingle) Bluelight Records 2024 === Videot === * Toiset Tähdet * Karuselli * Jukolan Viesti * Röyhkeä * Tähteni * Jäät Verkkoon * Soi Vienosti Murheeni Soitto (lyriikkavideo) * Näin Laulussa Sanotaan (lyriikkavideo) * Ennen Oli Paremmin * Kuulen Jälleen Askeleesi == Lähteet == Luokka:Suomalaiset rockyhtyeet
Congreskolom

Congreskolom () on muistopylväs Brysselin kaupungissa Belgiassa. Muistopylvästä alettiin rakentaa vuonna 1850, ja se valmistui vuonna 1859. Pylvään päällä seisoo Leopold I:n patsas. Pylväs on 47 metriä korkea. Pylvään patsaan on tehnyt Jean Geefs ja kokonaisuuden suunnitellut Joseph PoelaertTietosanakirja 1909, osa 11, Hakusana: Poelaert, Joseph Verkossa. Vuonna 1922 pylvään eteen lisättiin ikuinen tuli ensimmäisessä maailmansodassa kuolleiden belgialaisten muistoksi. Colonne du Congrès Bxl.02.JPG|Congreskolomin ikuinen tuli. Brussel Congreskolombeeld.jpg|Leopold I:n patsas pylvään päässä. ==Lähteet== == Aiheesta muualla == Luokka:Brysselin rakennukset ja rakennelmat Luokka:Muistopylväät
Nordiatsepaami

Nordiatsepaami (muita nimiä mm. nordatsepaami ja desmetyylidiatsepaami) on bentsodiatsepiineihin kuuluva lääkeaine, jota käytetään pääasiassa ahdistuksen hoitoon, mutta sillä on myös muita lääkeryhmälle tyypillisiä vaikutuksia, kuten sedatiivisuus. Nordiatsepaami useiden muiden bentsodiatsepiinien, kuten diatsepaamin, aktiivinen metaboliitti eli aineenvaihduntatuote.Selectivity in the Generalization Profile in Baboons Trained to Discriminate Lorazepam: Benzodiazepines, Barbiturates and Other Sedative/Anxiolytics Nordazepam Nordiatsepaami metaboloituu edelleen oksatsepaamiksi.Diatsepaami Nordiatsepaami toimii GABAA-reseptorissa osittaisagonistina, minkä vuoksi se on keskushermostovaikutuksiltaan heikompi kuin esimerkiksi diatsepaami.Diazepam and desmethyldiazepam differ in their affinities and efficacies at 'central' and 'peripheral' benzodiazepine receptors. == Katso myös == * Triflunordatsepaami == Lähteet == == Aiheesta muualla == * PubChem: Nordazepam *Kyoto Encyclopedia of Genes and Genomes (KEGG): Nordazepam *ChemBlink: Nordazepam Luokka:Bentsodiatsepiinit
Hewa Bora Airwaysin lento 952

Hewa Bora Airwaysin lennon 952 onnettomuus tapahtui 8. heinäkuuta 2011, kun N'Djilin kansainväliseltä lentoasemalta Kinshasan kaupungista matkalla ollut Boeing 727-030 -tyyppinen matkustajalentokone syöksyi maahan yrittäessään laskeutua Bangokan kansainväliselle lentoasemalle Kisanganiin. Koneessa oli tapahtumahetkellä kuusi miehistön jäsentä ja 112 matkustajaa. Ainakin 74 koneessa olleen tiedetään menehtyneen. 44 ihmisen arvioidaan selviytyneen onnettomuudesta. == Lentokone == Onnettomuuskone oli Boeing 727-030 -tyyppinen matkustajakone, rekisteriltään 9Q-COP. Kone luovutettiin alun perin saksalaiselle Lufthansalle 29. syyskuuta 1965. Myöhemmin kone oli muun muassa Jet Aviationin palveluksessa ennen kuin Hewa Bora Airways otti sen käyttöönsä huhtikuussa 2010. == Onnettomuus == Onnettomuus tapahtui noin kello 15.00 paikallista aikaa (14:00 UTC), kun lentäjät olivat laskeutumassa erittäin sateisissa ja huonoissa olosuhteissa Bangokan kansainväliselle lentoasemalle. Kone syöksyi maahan noin 200 metriä ennen kiitotien kynnystä. Pelastustyöt aloitettiin mahdollisimman pian, mutta niitä haittasi vaikea kulku onnettomuusalueella. Myös tiedot onnettomuuden uhrien todellisesta määrästä vaihtelivat. == Lähteet == == Aiheesta muualla == *Matkustajakone syöksyi maahan Kongossa – Yle Uutiset *Death toll from DR Congo plane crash rises to 74 – Pakistan Observer Luokka:Vuoden 2011 lento-onnettomuudet Luokka:Lento- onnettomuudet Kongon demokraattisessa tasavallassa
Spomenik Neznanom junaku

thumb|250px|Spomenik Neznanom junaku Spomenik Neznanom junaku () (suom. Muistomerkki tuntemattomalle sankarille) on muistomerkki Avala-vuoren päällä lähellä Belgradin kaupunkia Serbiassa. Muistomerkki valmistui vuonna 1938. Muistomerkki on rakennettu muistoksi ensimmäisessä maailmansodassa kuolleille serbialaisille. Muistomerkin rakensi Ivan Meštrović. == Aiheesta muualla == Luokka:Belgradin rakennukset ja rakennelmat Luokka:Muistomerkit
Wagramin taistelu

Wagramin taistelu oli Itävallassa 1809 käyty Napoleonin sotien taistelu, joka päätyi ranskalaisten voittoon. Vain muutama viikko aikaisemmin Itävalta ja Ranska ottivat yhteen Aspern-Esslingin taistelussa, jonka Napoleon joukkoineen hävisi. Hän oli kuitenkin ottanut opikseen ja janosi kostoa itävaltalaisille. ==Taistelu== Aspern-Esslingin taistelun jälkeen Napoleon rakensi tarvikevaraston Lobaun saareen. Heinäkuun alussa Napoleon luuli olevansa valmis kohtaamaan itävaltalaiset. Hän keräsi 190 000 miehen armeijan ja ylitti rajajoen. Kun ranskalaiset olivat siirtyneet Marchfeldin niitylle, sen toisella laidalla olleet itävaltalaiset menivät 140 000 sotilaan muodostelmaan. Itävaltalaiset hyökkäsivät ensin ranskalaisten oikeaa sivustaa vastaan, mistä Louis-Nicolas Davout oli yllättynyt ja mikä häiritsi ranskalaisten suunnitelmia. Hetken taistelun jälkeen itävaltalaisia oli kuitenkin työnnetty taaksepäin. Hyökkäyksen keskustassa itävaltalaiset olivat ottaneet hallintaansa Aderklaan kylän, jota Bernadotten johtamat saksit eivät onnistuneet saamaan haltuunsa. Heiltä loppuivat myös ammukset, ja he joutuivat vetäytymään. Bernadotte aloitti tykistön tukeman vastahyökkäyksen saatuaan ammuksia. Tuntien taistelun jälkeen sakseja tuli auttamaan monta ranskalaispataljoonaa. Vasemman laidan taistelut olivat ranskalaisille helppoja, koska heillä oli siellä niin suuri miesylivoima, että itävaltalaiset eivät voineet muuta kuin perääntyä. Lopulta arkkiherttua Kaarle katseli armeijansa tuhoutuvan Ruusbachissa ja tajusi, ettei voisi voittaa tätä taistelua. Niinpä hän antoi armeijalle luvan perääntyä pois. ==Rauha== Muutama kuukausi Wagramin taistelun jälkeen Itävalta anoi rauhaa. Lokakuussa 1809 Ranska ja Itävalta kirjoittivat rauhansopimuksen. Sen ehtoina olivat, että Itävallan oli maksettava valtavat sotakorvaukset Napoleonin Ranskalle ja luovuttaa laivareitti nykyiseen Kroatiaan ja teitä Ranskaan. Lisäksi Itävallan oli luovutettava Varsovan herttuakunnalle Lublin ja Krakova sekä niitä ympyröiviä maa-alueita. Alueilla asui noin 3,5 miljoonaa ihmistä. ==Lähteet== *http://napoleonistyka.atspace.com/Battle_of_Wagram_1809.htm#_beginning *http://militaryhistory.about.com/od/battleswars1800s/p/wagram.htm *http://www.napoleonguide.com/battle_wagram.htm *http://www.napoleon.org/en/reading_room/articles/files/474475.asp == Aiheesta muualla == Luokka:1809 Luokka:Napoleonin sotien taistelut Luokka:Itävallan taistelut Luokka:Ala-Itävalta
Kopys

Kopys (, ) on pieni kaupunkityyppinen taajama Oršan kaupunkia ympäröivän maatalousvaltaisen Oršan piirin eteläosissa Valko-Venäjän Vitsebskin maakunnan etelärajalla Dnepr-joen itärannalla. Kopys sijaitsee maanteitse 25 kilometriä Oršan eteläpuolella. Vuoden 2009 väestönlaskennan mukaan Kopysin pientalovaltaisessa taajamassa asui 910 ihmistä (koko Oršan piirissä 31 009 ihmistä). Kopys tunnetaan nykyään erityisesti Valko-Venäjän pitkäaikaisen presidentin Aljaksandr Lukašenkan syntymäpaikkana. == Liikenneyhteydet== Maantieyhteyksistä tärkeimpiin kuuluu Dneprin länsipuolella sillan takana kulkeva kantatie P78, joka yhdistää taajaman pohjoisessa Oršaan ja etelässä Šklouhun. Suurempi valtatie M8 kulkee pohjois-eteläsuuntaisesti 11 kilometriä Kopysin taajaman itäpuolelta. Valko-Venäjän tärkeisiin ratoihin kuuluva Orša–Mahiljou-rautatieosuus löytyy heti Dneprin länsipuolelta noin 2 kilometriä Kopysista länteen. == Lähteet == == Aiheesta muualla == * КОПЫСЬ - Lyhyt artikkeli kaupunkimaisisesta taajamasta (dorogiby.info) * КОПЫСЬ - kuvausta (vlib.by) * Historiaa (dic.academic.ru) * WikiMapia karttalinkki taajamasta ympäristöineen, kohteiden selitykset pääosin tai * Neuvostoliiton aikaista topografiakarttaa alueesta * Kuvia taajamasta ,, ja (radzima.org) Luokka:Valko-Venäjän kaupunkityyppiset taajamat Luokka:Vitsebskin alue
JEE

JEE voi tarkoittaa: * Java EE (aiemmin J2EE) * Jérémien lentoasema, lentokenttä Haitissa * Jee Yong-Ju (s. 1948), eteläkorealainen nyrkkeilijä == Katso myös == * Jee jee
Hallo

Hallo voi tarkoittaa: * William W. Hallo, yhdysvaltalainen assyriologi * Hollo (Pennsylvania), kunnallishallinnoiton alue Yhdysvalloissa * Hallo Newspaper, tšekkiläinen lehti * Hallo Berlin, tuttu ravintola Kauhukeittiö- televisiosarjasta, New Yorkissa * Hallo Spaceboy, kappale David Bowien vuoden 1995 albumilta Outside * Hallo Spencer, saksalainen lastensarja * Hallo Venray, rockyhtye Alankomaista == Katso myös == * Hello
Petri Lukkarinen

Petri Lukkarinen on suomalainen ravintoloitsija, joka omistaa yhdessä Pekka Terävän, Mikko Heinosen ja Teuvo Salmisen kanssa ravintola Olon Pohjoisesplanadilla Helsingissä. Ravintolan on Suomen Gastronomien seura valinnut vuoden ravintolaksi 2009. Olo sai ensimmäisen Michelin-tähtensä 2011. ==Lähteet== * Terävä, Vesivalo, Laakio, Helin: Aistin tarkkuudella 2010 – OLOn tarina Luokka:Suomalaiset ravintoloitsijat Luokka:Syntymävuosi puuttuu Luokka:Elävät henkilöt
Avionit

Avionit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan Germania ja kertoo, että heidän maitaan ympäröivät joet ja metsät varustusten kaltaisina. Tacitus 1976, s. 63 He lienevät asuneet Jyllannin niemimaan eteläosissa. == Lähteet == *Tacitus: Germaania. Suomentanut Edwin Linkomies. Otava 1976. ISBN 951-1-02311-X. ===Viitteet=== Luokka:Germaaniheimot
Villematti Kopio

Villematti Kopio (s. 5. maaliskuuta 1992 Espoo) on suomalainen koripalloilija. == Ura == Kopion kasvattajaseura on Espoon Honka, jonka edustusjoukkueeseen hän nousi kaudeksi 2009–2010. Kaudella hän edusti joukkuetta yhdessä ottelussa. Seuraavalla kaudella hän pelasi jo 43 ottelua ja teki niissä 3,5 pistettä ottelua kohden. Lisäksi hän edusti Suomea nuorisomaajoukkueissa. Kaudella 2011–2012 Kopio edusti Tapiolan Honkaa tehden 15,6 pistettä ottelua kohden. Toukokuussa 2012 Kopio siirtyi Uudenkaupungin Korihaihin vuoden sopimuksella. Kauden jälkeen hän palasi Tapiolan Honkaan kaksivuotisella sopimuksella. Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa.http://yle.fi/urheilu/honka_teki_raskaan_paatoksen_- _ulos_korisliigasta/8028060 Elokuussa Kopio siirtyi Loimaalle.http://www.basket.fi/uutiset/kaikki_uutiset/?x122462=33393199 Kevätkaudella Loimaan talousvaikeudet tulivat julki. Toukokuussa 2016 Kopio teki 1+1-vuotisen sopimuksen myös edelliskaudella talousvaikeuksista kärsineen KTP-Basketin kanssa.http://www.basket.fi/uutiset/kaikki_uutiset/?x122462=39877358http://www.ktpbasket.fi/index.php/uutiset/arkisto/1017-villematti- kopio-ktp-n-paitaan == Lähteet == Luokka:Suomalaiset koripalloilijat Luokka:Vuonna 1992 syntyneet Luokka:Elävät henkilöt
Reudignit

Reudignit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan Germania. Tacitus 1976, s. 63 He asuivat luultavasti nykyisen Tanskan alueella ennen daanien tuloa. == Lähteet == *Tacitus: Germaania. Suomentanut Edwin Linkomies. Otava 1976. ISBN 951-1-02311-X. ===Viitteet=== Luokka:Germaaniheimot
IF Nykarlebynejden

IF Nykarlebynejden on uusikaarlepyyläinen urheiluseura, jonka toiminta on keskittynyt yleisurheiluun. Seura tunnetaan erityisesti Erikssonin sisaruksista, Heidistä, Sandrasta ja Zenithasta. == Lähteet == == Aiheesta muualla == * IF Nykarlebynejdenin virallinen sivusto Luokka:Uudenkaarlepyyn urheilu Luokka:Suomalaiset yleisurheiluseurat
Lauri Toivonen (koripalloilija)

Lauri Toivonen (s. 21. helmikuuta 1991 Riihimäki) on suomalainen koripalloilija. == Ura == Toivosen kasvattajaseura on Riihimäen Kolmoskori, josta hän siirtyi Espoon Honkaan kaudeksi 2007−2008. Kahtena ensimmäisenä kautena hän pelasi vain 17 ottelua kautta kohden, mutta kaudella 2009−2010 hän pelasi jo 40 ottelua. Seuraavan kauden Toivonen pelasi Kouvoissa, jossa hän teki 3,6 pistettä ottelua kohden. Toukokuussa 2011 hän teki KTP-Basketin kanssa pelaajasopimuksen. Vuoden 2011 syksyllä hän muutti Yhdysvaltoihin opiskelemaan, eikä täten pelannut KTP:n riveissä otteluakaan. Samalla hän pelasi koripalloa junior college -sarjassa, jossa hän edusti Ohlone Collegea. Vuonna 2012 Toivonen aloitti opiskelut University of Texas–Pan Americanissa. Texasissa hän edusti yliopiston omaa UTPA Broncs joukkuetta NCAA -sarjan I-divisioonassa Kahden yliopistokauden jälkeen Toivonen palasi kotimaahansa, jossa hän siirtyi Helsinki Seagullsin joukkueeseen. Heinäkuussa 2015 Toivonen teki Seagullsin kanssa 1+1-vuotisen jatkosopimuksen.http://www.basket.fi/uutiset/kaikki_uutiset/?x122462=32916565 Elokuussa 2016 Toivonen siirtyi miesten I-divisioona A:han Espoo Unitedin joukkueeseen.http://www.espoounited.fi/espoo-unitedin-tuoreimmat- sopimuspelaajat-lauri-toivonen-akseli-hartikainen/ == Lähteet == Luokka:Suomalaiset koripalloilijat Luokka:Vuonna 1991 syntyneet Luokka:Elävät henkilöt
National Barn Dance

thumb|National Barn Dance National Barn Dance oli yhdysvaltalainen countrymusiikkiohjelma, jota chicagolainen WLS-radioasema alkoi esittää vuonna 1924. Ohjelma oli alkuperäiseltä nimeltään Barn Dance, mutta NBC:n otettua sen valtakunnalliseen levitykseen vuonna 1933 nimi muuttui muotoon National Barn Dance. NBC esitti ohjelmaa vuoteen 1942 saakka. National Barn Dancen luoja oli George Dewey Hay, joka vuonna 1925 muutti Nashvilleen, Tennesseehen, jossa hän loi Grand Ole Opryn, jonka suora esikuva National Barne Dance oli. National Barn Dance valittiin Radio Hall of Fameen vuonna 2011. == Lähteet == == Aiheesta muualla == Luokka:Yhdysvaltalaiset radio-ohjelmat
Nick Yelloly

thumb|Nick Yelloly vuonna 2012. Nicholas "Nick" John Yelloly (s. 3. joulukuuta 1990 Stafford, Englanti, Iso-Britanniahttp://www.driverdb.com/drivers/nick- yelloly/) on brittiläinen moottoriurheilija. == Ura == thumb|left|Nick Yelloly Hän aloitti uransa karting-sarjoissa syyskuussa 2005. Vuonna 2008 Yelloly siirtyi Britannian Formula Renault -talvisarjaan ollen 13:s. Seuraavana vuonna hän sijoittui toiseksi talvisarjassa ja 19:nneksi pääsarjassa. Vuonna 2010 Yelloly jatkoi pääsarjassa voittaen kauden päätöskilpailun ja sijoittuen pisteissä seitsemänneksi. Vuonna 2011 Yelloly kilpaili GP3-sarjassa Atech CRS Racing -tallissa. Hän ajoi kolmanneksi Britannian kilpailussa. Sprinttikilpailussa hän oli kuudes. Hän saavutti seitsemän pistettä. Hän ajoi samana vuonna kuusi kilpailua World Series by Renault -sarjassa saavuttaen yhden kakkossijan ja 36 pistettä. Yelloly sijoittui sarjan 14:ksi, vaikka tuli mukaan sarjaan kesken kauden. Yelloly jatkoi WSRB-sarjassa vuonna 2012. Hän voitti kauden avauskilpailun ja lisäksi vielä yhden kilpailun sijoittuen loppupisteissä viidenneksi. Vuonna 2013 Yelloly teki paluun GP3-sarjaan Carlin-tallissa. Hän saavutti neljä palkintosijaa sijoittuen sarjan seitsemänneksi. Vuonna 2014 Yelloly jatkoi GP3:ssa siirtyen Status Grand Prix -talliin. Hän voitti kauden päätöskilpailun sijoittuen sarjan loppupisteissä kuudenneksi. Vuonna 2015 Yelloly kilpaili GP2-sarjassa Hilmer Motorsport -tallissa saavuttaen 19 pistettä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2011 Atech CRS GP TUR FEA 13 TUR SPR 11 ESP FEA 25 ESP SPR 18 EUR FEA 9 EUR SPR 12 GBR FEA 3 GBR SPR 6 GER FEA 16 GER SPR 9 HUN FEA 21 HUN SPR Kesk. BEL FEA Kesk. BEL SPR 13 ITA FEA Kesk. ITA SPR Kesk. 7 21. 2013 Carlin ESP FEA 4 ESP SPR Kesk. VAL FEA 12 VAL SPR 9 GBR FEA 6 GBR SPR 2 GER FEA 5 GER SPR 3 HUN FEA 15 HUN SPR 13 BEL FEA 6 BEL SPR 4 ITA FEA 2 ITA SPR Kesk. ABU FEA 3 ABU SPR 6 107 7. 2014 Status Grand Prix ESP FEA 9 ESP SPR 7 AUT FEA 7 AUT SPR 5 GBR FEA 5 GBR SPR 2 GER FEA 4 GER SPR 5 HUN FEA 2 HUN SPR 11 BEL FEA 3 BEL SPR 5 ITA FEA 10 ITA SPR 5 RUS FEA 9 RUS SPR 6 ABU FEA 8 ABU SPR 1 127 6. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2015 Hilmer Motorsport BHR FEA BHR SPR ESP FEA Kesk. ESP SPR 14 MON FEA 10 MON SPR 9 AUT FEA 8 AUT SPR Kesk. GBR FEA 7 GBR SPR 5 HUN FEA Kesk. HUN SPR 17 BEL FEA Kesk. BEL SPR 17 ITA FEA ITA SPR RUS FEA RUS SPR BHR FEA BHR SPR ABU FEA ABU SPR 19 19. == Lähteet == Luokka:Brittiläiset autourheilijat Luokka:Vuonna 1990 syntyneet Luokka:GP3-kuljettajat Luokka:Formula Renault 3.5 -kuljettajat Luokka:GP2-kuljettajat Luokka:Porsche Supercup -kuljettajat Luokka:Elävät henkilöt
Osakemarkkinat

Osakemarkkinat ovat pääomamarkkinoiden osa, joka sisältää emissiomarkkinat ja jälkimarkkinat. Emissiomarkkinoissa yhtiö hankkii itselleen omaa pääomaa osakkeita laskemalla. Jälkimarkkinoissa puolestaan osakkeilla käydään kauppaa pörssissä. == Katso myös == *Rahoitusmarkkinat *Pörssiromahdus == Kirjallisuutta == * *